text: Føroyska arkitektavirkið, SNA, hevur fyrrapartin skrivað undir sáttmála við MT Højgaard um at projektera eina stóra verksmiðju í Íslandi.﻿
text: #000001
text: MT Højgaard hevur gjørt sáttmála fyri 1,5 milliard krónur við Silicor Materials um at byggja verksmiðjuna. Selmar Nielsen Arkitektar skal standa fyri arkitektaarbeiðinum og samskipa tað.
text: #000003
text: Í hesum sambandi hevur føroyska fyritøkan eisini gjørt avtalu við íslendsku arkitektafyritøkuna Úti og Inni, sum verður samstarvsfelagi í sambandi við arkitektaarbeiðið.
text: #000004
text: ”Vit eru sera fegin um, at tað hevur eydnast at fáa hendan sáttmálan í lag við MT Højgaard. Hetta hevur stóran týdning fyri okkara virki og er ein liður í at menna føroysku ráðgevaravinnnuna,” sigur Selmar Nielsen, stjóri í arkitektafyritøkuni SNA.
text: #000005
text: Verksmiðjan á Grundartanga verður væntandi latin eigarunum í 2018. MT Højgaard og Silicor Materials hava arbeitt saman í eitt ár at fyrireika byggingina, og avtalan hjá MT Højgaard við SNA vísir, at álitið á føroysku ráðgevaravinnuna er stórt.
text: #000006
text: Jóannes Niclassen, stjóri hjá MT Højgaard, sigur, at fyritøkan hevur gjørt avtalu við SNA, tí føroyska fyritøkan hevur neyðugu førleikarnar.
text: #000007
text: ”Selmar Nielsen Arkitektar hevur loyst nógvar uppgávur fyrimyndarliga væl, og fyritøkan er eisini í allar fremstu røð tøkniliga. Í allar mátar hevur fyritøkan verið professionell í sambandi við hesar samráðingarnar, so vit gleða okkum til samstarvið,” sigur Jóannes Niclassen.
text: #000008
text: Vit gera dreymar til arkitektur
text: #000009